Նախագիծ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

2018 թվականի N -Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԱՇՏՊԱՆՈՒԹՅԱՆ ՆԱԽԱՐԱՐՈՒԹՅԱՆ ԿՈՂՄԻՑ ՆՇՎԱԾ ՎԱՅՐՈՒՄ ԵՎ ՊԱՅՄԱՆՆԵՐՈՒՄ ԶԻՆՎՈՐԱԿԱՆ ԾԱՌԱՅՈՒԹՅՈՒՆ ԱՆՑՆԵԼՈՒ ՊԱՅՄԱՆԱԳԻՐ ԿՆՔԱԾ ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆԾԱՌԱՅՈՂՆԵՐԻՆ ԶԻՆՎՈՐԱԿԱՆ ԾԱՌԱՅՈՒԹՅՈՒՆԻՑ ԱՐՁԱԿԵԼԻՍ ՀԱՇՎԱՐԿՎՈՂ ՊԱՏՎՈՎՃԱՐԻ ՉԱՓԸ, ՏՐՄԱՆ ԿԱՐԳԸ ԵՎ ՊԱՏՎՈՎՃԱՐԻ ՏՆՕՐԻՆՄԱՆ ՈՒՂՂՈՒԹՅՈՒՆՆԵՐԸ ՍԱՀՄԱՆԵԼՈՒ ՄԱՍԻՆ

Ղեկավարվելով "Զինվորական ծառայության և զինծառայողի կարգավիճակի մասին" Հայաստանի Հանրապետության օրենքի 63-րդ հոդվածի 4-րդ մասով` Հայաստանի Հանրապետության կառավարությունը որոշում է.

1. Սահմանել՝

1) Հայաստանի Հանրապետության պաշտպանության նախարարության կողմից նշված վայրում և պայմաններում զինվորական ծառայություն անցնելու պայմանագիր կնքած շարքային կազմի պարտադիր զինծառայողներին զինվորական ծառայությունից արձակելիս հաշվարկվող պատվովճարի առավելագույն չափը՝ 5 000 000 դրամ.

2) Հայաստանի Հանրապետության պաշտպանության նախարարության կողմից նշված վայրում և պայմաններում զինվորական ծառայություն անցնելու պայմանագիր կնքած շարքային կազմի պարտադիր զինծառայողներին զինվորական ծառայությունից արձակելիս հաշվարկվող պատվովճարի տնօրինման ուղղությունները`

ա. Հայաստանի Հանրապետության և Արցախի Հանրապետության պետական և հավատարմագրված ոչ պետական կամ օտարերկրյա պետությունների ուսումնական հաստատություններում միջին մասնագիտական և/կամ բարձրագույն և/կամ հետբուհական կրթական ծրագրերով ուսումնառության ուսման վարձի ֆինանսավորում,

 բ. Հայաստանի Հանրապետությունում և Արցախի Հանրապետությունում կառուցված կամ կառուցվող բազմա­բնակարան բնակելի շենքում անմիջապես կառուցապատողից բնակարան ձեռք բերելու կամ անհատական բնակելի տուն կառուցելու նպատակով հիփոթեքային վարկի կանխավճարի և/կամ ամսական վճարի ֆինանսավորում,

 գ. Հայաստանի Հանրապետությունում և Արցախի Հանրապետությունում գյուղատնտեսական (ֆերմերային) գործունեության (ներառյալ՝ գյուղատնտեսական տեխնիկայի լիզինգ) ֆինանսավորում.

3) Հայաստանի Հանրապետության պաշտպանության նախարարության կողմից նշված վայրում և պայմաններում զինվորական ծառայություն անցնելու պայմանագիր կնքած շարքային կազմի պարտադիր զինծառայողներին զինվորական ծառայությունից արձակելիս հաշվարկվող պատվովճարի տրման կարգը` համաձայն հավելվածի:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

Հավելված

ՀՀ կառավարության

2018 թվականի -ի

N -Ն որոշման

ԿԱՐԳ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԱՇՏՊԱՆՈՒԹՅԱՆ ՆԱԽԱՐԱՐՈՒԹՅԱՆ ԿՈՂՄԻՑ ՆՇՎԱԾ ՎԱՅՐՈՒՄ ԵՎ ՊԱՅՄԱՆՆԵՐՈՒՄ ԶԻՆՎՈՐԱԿԱՆ ԾԱՌԱՅՈՒԹՅՈՒՆ ԱՆՑՆԵԼՈՒ ՊԱՅՄԱՆԱԳԻՐ ԿՆՔԱԾ ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆԾԱՌԱՅՈՂՆԵՐԻՆ ԶԻՆՎՈՐԱԿԱՆ ԾԱՌԱՅՈՒԹՅՈՒՆԻՑ ԱՐՁԱԿԵԼԻՍ ՀԱՇՎԱՐԿՎՈՂ ՊԱՏՎՈՎՃԱՐԻ ՏՐՄԱՆ

I. ԸՆԴՀԱՆՈՒՐ ԴՐՈՒՅԹՆԵՐ

1. Սույն կարգով կարգավորվում են Հայաստանի Հանրապետության պաշտպանության նախարարության կողմից նշված վայրում և պայմաններում զինվորական ծառայություն անցնելու պայմանագիր կնքած շարքային կազմի պարտադիր զինծառայողներին զինվորական ծառայությունից արձակելիս (այսուհետ՝ նաև պատվովճար ստացող քաղաքացի) հաշվարկվող պատվովճարի տրման, սահմանված ուղղություններով պատվովճարի տնօրինման գործընթացի հետ կապված հարաբերությունները:

2. Յուրաքանչյուր տարվա Հայաստանի Հանրապետության պետական բյուջեում պատվովճար ստացող քաղաքացիների համար անհրաժեշտ ֆինանսական միջոցները նախատեսվում են Հայաստանի Հանրապետության պաշտպանության նախարարության բյուջետային հայտի հիման վրա:

 3. Հայաստանի Հանրապետության պաշտպանության նախարարության կողմից նշված վայրում և պայմաններում զինվորական ծառայություն անցնելու պայմանագիր կնքած շարքային կազմի պարտադիր զինծառայողներին պատվովճար հաշվարկվում է զինվորական ծառայության ժամկետը լրանալու և (կամ) առողջական վիճակի պատճառով զինվորական ծառայության համար ոչ պիտանի ճանաչելու հիմքով ժամկետից շուտ զինվորական ծառայությունից արձակելու դեպքում:

4. Պատվովճար ստացող քաղաքացուն զինվորական ծառայության ժամկետը լրանալու հիմքով զինվորական ծառայությունից արձակելիս պատվովճարը հաշվարկվում է սահմանված առավելագույն չափով, իսկ առողջական վիճակի պատճառով զինվորական ծառայության համար ոչ պիտանի ճանաչելու հիմքով ժամկետից շուտ զինվորական ծառայությունից արձակելիս պատվովճարը հաշվարկվում է սահմանված առավելագույն չափը 36 ամիսների վրա բաժանելու և ստացված մեկ ամսվա գումարը մինչև զինվորական ծառայությունից արձակելու ամիսը ներառյալ ծառայած ամիսների թվի վրա բազմապատկելու արդյունքում ստացված չափով:

5. Պատվովճարն անկանխիկ գումար է, որը փոխանցվում է պատվովճար ստացող քաղաքացու անվամբ` հատուկ այդ նպատակով բանկում բացված հաշվին: Այդ հաշվին փոխանցված դրամական միջոցները կանխիկացման ենթակա չեն՝ բացառությամբ ժառանգման և/կամ սույն կարգի 12-րդ կետում սահմանված դեպքի: Այդ հաշվից գումարների օգտագործումն իրականացվում է միայն սույն որոշմամբ սահմանված կարգով և ուղղություններով: Պատվովճար ստացող քաղաքացին կարող է պատվովճարն օգտագործել թե սույն որոշմամբ սահմանված մեկ ուղղությամբ, ևս թե մեկից ավելի ուղղություններով:

 6. Զինվորական ծառայությունից արձակվելու օրվանից ոչ ուշ, քան մեկ ամիս առաջ Հայաստանի Հանրապետության պաշտպանության նախարարությունն ապահովում է բանկում պատվովճար ստացող քաղաքացու անվամբ հաշվի բացումը և ոչ ուշ, քան պատվովճար ստացող քաղաքացուն զինվորական ծառայությունից արձակելու օրվանից երկու աշխատանքային օրվա ընթացքում իրականացնում է հաշվարկված պատվովճարի գումարի փոխանցումը այդ հաշվին:

 7. Սույն կարգի 6-րդ կետի կատարման նպատակով Հայաստանի Հանրապետության պաշտպանության նախարարությունը համապատասխան բանկի հետ կնքում է պատվովճարի գումարի փոխանցման և սպասարկման պայմանագիր` համաձայն N 1 ձևի:

8. Պատվովճարը սպասարկող բանկերի ընտրությունը մրցութային կարգով իրականացնում է Հայաստանի Հանրապետության կենտրոնական բանկը՝ հաշվի առնելով բանկերի կողմից պատվովճարի սպասարկման պայմանները: Բանկերի կողմից պատվովճար ստացող քաղաքացու հաշվի բացման և սպասարկման գործունեության նկատմամբ վերահսկողությունն իրականացնում է բացառապես Հայաստանի Հանրապետության կենտրոնական բանկը` օրենքով սահմանված կարգով բանկային գործունեության նկատմամբ իրականացվող բացառիկ վերահսկողության համատեքստում:

II. ՈՒՍՄԱՆ ՎԱՐՁԻ ՖԻՆԱՆՍԱՎՈՐՄԱՆ ՈՒՂՂՈՒԹՅԱՄԲ ՊԱՏՎՈՎՃԱՐԻ ՏՆՕՐԻՆՄԱՆ ԿԱՐԳԸ

 9. Հայաստանի Հանրապետության և Արցախի Հանրապետության պետական և հավատարմագրված ոչ պետական կամ օտարերկրյա պետությունների ուսումնական հաստատություններում միջին մասնագիտական և/կամ բարձրագույն և/կամ հետբուհական կրթական ծրագրերով ուսումնառության ուսման վարձի գումարները բանկի կողմից անկանխիկ վճարվում են համապատասխան ուսումնական հաստատության բանկային հաշվին:

 10. Ուսման վարձի առաջին վճարումն իրականացնելու նպատակով պատվովճար ստացող քաղաքացին բանկին է ներկայացնում դիմում, դրան կցելով անձը հաստատող փաստաթղթի, ուսումնական հաստատությունում ուսումնառության հրամանագրելու վերաբերյալ ուսումնական հաստատության ռեկտորի կողմից տրված հրամանի պատճեները, ուսումնական հաստատության կողմից տրված բնօրինակ տեղեկանք՝ ուսումնական հաստատության հավատարմագրված լինելու (բացառությամբ օտարերկրյա պետության ուսումնական հաստատությունում սովորելու դեպքում), պատվովճար ստացող քաղաքացու ուսումնառության ժամկետի, ուսման վարձի ընդհանուր և ըստ ուսումնական կիսամյակների չափերի, կրթական ծրագրի, ուսումնական հաստատության բանկային հաշվի համարի վերաբերյալ: Եթե պատվովճար ստացող քաղաքացին սովորում է օտարերկրյա պետության ուսումնական հաստատությունում, ապա սույն կետում նախատեսված փաստաթղթերը պետք է լինեն նոտարական կարգով հաստատված հայերեն թարգմանությամբ:

 11. Ուսումնառության յուրաքանչյուր հաջորդ տարիների համար բանկը ուսման վարձի վճարումները համապատասխան ուսումնական հաստատության հաշվին իրականացնում է պատվովճար ստացող քաղաքացու կողմից ներկայացված՝ ուսումնական հաստատության կողմից տրված պատվովճար ստացող քաղաքացու հաջորդ կուրս փոխադրվելու և ուսման վարձի ուսումնական կիսամյակի չափի վերաբերյալ բնօրինակ տեղեկանքի հիման վրա:

12. Ուսման վարձի վճարումները բանկի կողմից իրականացվում են ուսումնական կիսամյակների կտրվածքով: Եթե համապատասխան ուսումնական հաստատության կողմից տրված տեղեկանքի համաձայն ուսումնառության տարիների համար ուսման վարձի ընդհանուր չափը պակաս է պատվովճար ստացող քաղաքացու հաշվին փոխանցված պատվովճարի չափից, ապա դրանց տարբերությունը՝ սակայն ոչ ավելի, քան քաղաքացու հաշվին փոխանցված պատվովճարի գումարի 20%-ը, պատվովճար ստացող քաղաքացու ցանկությամբ և բանկին ներկայացված դիմումի հիման վրա, բաժանվում է ուսումնառության բոլոր ամիսների վրա և յուրաքանչյուր ամսվա համար ստացված գումարը կանխիկ կամ այլ եղանակով բանկի կողմից վճարվում է պատվովճար ստացող քաղաքացուն` որպես կենսապահովման ծախս:

III. ՀԻՊՈԹԵՔԱՅԻՆ ՎԱՐԿԻ ԿԱՆԽԱՎՃԱՐԻ ԵՎ/ԿԱՄ ԱՄՍԱԿԱՆ ՎՃԱՐԻ ՖԻՆԱՆՍԱՎՈՐՄԱՆ ՈՒՂՂՈՒԹՅԱՄԲ ՊԱՏՎՈՎՃԱՐԻ ՏՆՕՐԻՆՄԱՆ ԿԱՐԳԸ

13. Հայաստանի Հանրապետությունում և Արցախի Հանրապետությունում կառուցված կամ կառուցվող բազմա­բնակարան բնակելի շենքում անմիջապես կառուցապատողից բնակարան ձեռք բերելու կամ անհատական բնակելի տուն կառուցելու նպատակով հիփոթեքային վարկի կանխավճարի և/կամ ամսական վճարի գումարները բանկի կողմից անկանխիկ փոխանցվում են համապատասխան կառուցապատողի բանկային հաշվին:

14. Հիփոթեքային վարկի կանխավճարի և/կամ ամսական վճարի ուղղությունն ընտրած պատվովճար ստացող քաղաքացին օգտվում է այդ ուղղությամբ պատվովճարի օգտագործման իրավունքից, եթե նրա հիփոթեքային վարկի պայմանները համապատասխանում են "Բնակարան երիտասարդներին" վերաֆինանսավորող վարկային կազմակերպություն" փակ բաժնետիրական ընկերության կամ "Ազգային հիփոթեքային ընկերություն" կամ Արցախի ներդրումային հիմնադրամ"-ի վերաֆինանսավորող վարկային կազմակերպություն" փակ բաժնետիրական ընկերության կամ Արցախի ներդրումային հիմնադրամ"-ի կողմից վերաֆինանսավորվող հիփոթեքային վարկերի ընդհանուր պայմաններին, որոնք հրապարակված են "Բնակարան երիտասարդներին" վերաֆինանսավորող վարկային կազմակերպություն" փակ բաժնետիրական ընկերության կամ "Ազգային հիփոթեքային ընկերություն" կամ Արցախի ներդրումային հիմնադրամ"-ի վերաֆինանսավորող վարկային կազմակերպություն" փակ բաժնետիրական ընկերության կամ Արցախի ներդրումային հիմնադրամ"-ի պաշտոնական կայքում: Պատվովճար ստացող քաղաքացին իրեն հիփոթեքային վարկ տրամադրած բանկից կամ վարկային կազմակերպությունից պատվովճարը սպասարկող բանկին ներկայացնում է դրա մասին տեղեկանք` համաձայն N 2 ձևի, եթե նրան հիփոթեքային վարկը տրամադրված չէ պատվովճարի գումարը սպասարկող բանկի կողմից:

IV. ԳՅՈՒՂԱՏՆՏԵՍԱԿԱՆ (ՖԵՐՄԵՐԱՅԻՆ) ԳՈՐԾՈՒՆԵՈՒԹՅԱՆ (ՆԵՐԱՏՅԱԼ՝ ԳՅՈՒՂԱՏՆՏԵՍԱԿԱՆ ՏԵԽՆԻԿԱՅԻ ԼԻԶԻՆԳ) ՖԻՆԱՆՍԱՎՈՐՄԱՆ ՈՒՂՂՈՒԹՅԱՄԲ ՊԱՏՎՈՎՃԱՐԻ ՏՆՕՐԻՆՄԱՆ ԿԱՐԳԸ

15. Հայաստանի Հանրապետությունում և Արցախի Հանրապետությունում գյուղատնտեսական (ֆերմերային) գործունեության (ներառյալ՝ գյուղատնտեսական տեխնիկայի լիզինգ) ուղղությունն ընտրած պատվովճար ստացող քաղաքացին օգտվում է այդ ուղղությամբ պատվովճարի օգտագործման իրավունքից, եթե նրա գործունեությունն իրականացվում է Հայաստանի Հանրապետության կառավարության 2017 թվականի սեպտեմբերի 14-ի N 39 արձանագրային որոշմամբ հավանության արժանացած "Գյուղատնտեսության ոլորտին տրամադրվող վարկերի տոկոսադրույքների սուբսիդավորման ծրագրով" կամ Հայաստանի Հանրապետության գյուղատնտեսության նախարարության կողմից հավանության արժանացած բիզնես ծրագրերի հիման վրա:

16. Հայաստանի Հանրապետությունում և Արցախի Հանրապետությունում գյուղատնտեսական (ֆերմերային) գործունեության (ներառյալ՝ գյուղատնտեսական տեխնիկայի լիզինգ) ուղղությունն ընտրած պատվովճար ստացող քաղաքացուն Գյուղատնտեսության զարգացման հիմնադրամն իրականացնում է խորհրդատվություն՝ բիզնես ծրագրերի մշակման, մասնագիտական կողմնորոշման և գործունեության ընթացքում:

Ձեւ N 1

**ՊԱՅՄԱՆԱԳԻՐ N -----**

ՊԱՏՎՈՎՃԱՐԻ ԳՈՒՄԱՐԻ ՓՈԽԱՆՑՄԱՆ ԵՎ ՍՊԱՍԱՐԿՄԱՆ ՄԱՍԻՆ

քաղ. Երեւան \_\_\_\_\_\_ \_\_\_\_\_\_\_\_\_\_\_ 20 թ.

Հայաստանի Հանրապետության պաշտպնության նախարարությունը (այսուհետ` լիազոր մարմին), ի դեմս նախարար \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ի, ով գործում է Հայաստանի Հանրապետության կառավարության \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ որոշմամբ հաստատված Հայաստանի Հանրապետության պաշտպանության նախարարության կանոնադրության հիման վրա, և \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ընկերությունը (այսուհետ` Բանկ)` ի դեմս \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ -ի, ով գործում է ընկերության կանոնադրության հիման վրա (այսուհետ` նաև կողմեր), կնքեցին սույն պայմանագիրը` հետևյալի մասին.

1. ՊԱՅՄԱՆԱԳՐԻ ԱՌԱՐԿԱՆ ԵՎ ԱՅԼ ՊԱՅՄԱՆՆԵՐ

1.1. Սույն պայմանագրում կիրառվող հասկացություններն ունեն հետեւյալ իմաստները`

1.1.1. պատվովճարի գումար` Հայաստանի Հանրապետության կառավարության 20….թվականի…………N …………-Ն որոշմամբ (այսուհետ` Որոշում) սահմանված գումար.

1.1.2. պատվովճարի գումարի հաշիվ` Բանկում բացվող հատուկ հաշիվ, որին փոխանցվում է պատվովճարի գումարը.

1.1.3. քաղաքացի` Որոշմամբ սահմանված կարգի համաձայն զինվորական ծառայություն անցած և զինվորական ծառայությունից արձակված զինծառայող:

1.2. Բանկը սույն պայմանագրով պարտավորվում է`

1.2.1. լիազոր մարմնի պահանջով զինծառայողի անունով բացել պատվովճարի գումարի հաշիվ` այդ հաշվին պատվովճարի գումարի փոխանցումն իրականացնելու և այդ հաշվից վճարումներ կատարելու նպատակով.

1.2.2. ընդունել և պատվովճարի գումարի հաշվին մուտքագրել պատվովճարի գումարը.

1.2.3. պատվովճարի գումարի հաշվից Որոշմամբ սահմանված ուղղություններով կատարել վճարումներ` քաղաքացու կողմից ներկայացվող` Որոշման պահանջներին համապատասխանող հանձնարարականների հիման վրա:

1.3. Պատվովճարի գումարի հաշիվը բացելու և վարելու հետ կապված հարաբերությունները (ներառյալ հաշվի միջոցների տնօրինման ուղղությունները, սահմանափակումներն ու կարգը, ինչպես նաեւ հաշվից փոխանցումների իրականացման համար ներկայացվող փաստաթղթերի ցանկը) կարգավորվում են Որոշմամբ, զինծառայողի և Բանկի միջև կնքված պատվովճարի գումարի հաշվի մասին պայմանագրով, սույն պայմանագրով, Հայաստանի Հանրապետության քաղաքացիական օրենսգրքի ընդհանուր դրույթներով:

1.4. Պատվովճարի գումարների հաշվում առկա դրամական միջոցները ենթակա չեն կանխիկացման, բացառությամբ` Որոշմամբ սահմանված դեպքի:

2. ԿՈՂՄԵՐԻ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ

2.1. Կողմերն իրավունք ունեն`

2.1.1. սույն պայմանագրով սահմանված կարգով դադարեցնելու պայմանագրի գործողությունը.

2.1.2. օրենքով սահմանված կարգով բողոքարկելու մյուս կողմի գործողությունները և/կամ անգործությունը:

2.2. Կողմերը սույն պայմանագրի կատարման համար անհրաժեշտ տեղեկատվությունը փոխանակում են փոխհամաձայնեցված կարգով:

2.3. Բանկը պարտավոր է`

2.3.1. պատվովճարի գումարը քաղաքացու անվամբ բացված պատվովճարի գումարի հաշվին մուտքագրել մինչև համապատասխան դրամական միջոցների ընդունման օրվան հաջորդող բանկային օրվա ավարտը.

2.3.2. քաղաքացու համար պատվովճարի գումարի հաշվի բացումն ու սպասարկումը, ինչպես նաև այդ հաշվից գումարների փոխանցումներն իրականացնել անվճար.

2.3.3. քաղաքացուն մատչելի եղանակով (էլեկտրոնային, առձեռն և այլն) անվճար տրամադրել իր պատվովճարի գումարի հաշվին մուտքագրված և ելքագրված գումարների մասին տեղեկատվություն (այսուհետ` քաղվածք)` ըստ քաղաքացու պահանջի.

2.3.4. պատվովճարի գումարի հաշվին առկա դրական մնացորդի դիմաց քաղաքացուն վճարել տոկոս` նրա հետ կնքած պայմանագրով սահմանված չափով.

2.3.7. պատվովճարի գումարի հաշվից փոխանցումներն իրականացնել Որոշման պահանջներին համապատասխան.

2.3.8. պայմանագիրը լուծելու դեպքում շարունակել պատվովճարի գումարների սպասարկումն այն շահառուների հաշիվները, որոնք որեւէ ծառայության գծով ունեն չմարված պարտավորություններ:

2.4. Լիազորմարմինը պարտավոր է օրենքով սահմանված կարգով ապահովել սույն պայմանագրի շրջանակներում իրեն հայտնի դարձած` բանկային կամ ապահովագրական գաղտնիք կազմող տեղեկատվության գաղտնիությունը.

3. ՎԵՃԵՐԻ ԼՈՒԾՄԱՆ ԿԱՐԳԸ

3.1. Սույն պայմանագրի կապակցությամբ վեճեր կամ տարաձայնություններ առաջանալու դեպքում դրանք լուծվում են 15 օրվա ընթացքում` բանակցությունների միջոցով, իսկ բանակցությունների միջոցով համաձայնություն ձեռք չբերվելու դեպքում` դատական կարգով:

3.2. Վեճերի կամ տարաձայնությունների շուրջ բանակցությունների կամ դատական գործընթացների ժամանակահատվածում Բանկը պարտավոր է շարունակել մատուցել սույն պայմանագրով սահմանված ծառայությունները:

4. ԵԶՐԱՓԱԿԻՉ ԴՐՈՒՅԹՆԵՐ

4.1. Սույն պայմանագրում փոփոխություններ և լրացումներ կատարվում են կողմերի փոխադարձ համաձայնությամբ և Հայաստանի Հանրապետության օրենսդրությամբ սահմանված կարգով` լրացուցիչ համաձայնագրեր կնքելու միջոցով, որոնք կհանդիսանան սույն պայմանագրի անբաժանելի մասը:

4.2. Սույն պայմանագիրը կազմված է հավասարազոր իրավաբանական ուժ ունեցող երկու օրինակից: Յուրաքանչյուր կողմին տրվում է պայմանագրի մեկ օրինակ:

4.3. Սույն պայմանագիրը լուծվում է կողմերի փոխադարձ համաձայնությամբ կամպայմանագրի կատարումից միակողմանի հրաժարվելու դեպքում` պայմանագրի լուծման օրվա մասին նախապես, բայց ոչ ուշ, քան երկու ամիս առաջ մյուս կողմին ծանուցելու պայմանով: Պայմանագրի լուծումը նախաձեռնող կողմը պարտավոր է պայմանագիրը լուծելու մասին պատշաճ կարգով ծանուցել նաև քաղաքացուն` պայմանագրի լուծման նախատեսվող ժամկետից առնվազն մեկ ամիս առաջ: Սույն պայմանագիրը լուծվում է պայմանագրով ստանձնած պարտավորությունները ոչ պատշաճ կատարելու հետեւանքով պատճառած վնասները լրիվ հատուցելու պայմանով: Պայմանագրի լուծման դեպքում քաղաքացու պատվովճարի գումարի հաշվին առկա դրամական միջոցները փոխանցվում են քաղաքացու` մեկ այլ բանկում բացված պատվովճարի գումարի հաշվին:

4.4. Սույն պայմանագիրնիրավաբանական ուժ է ստանում կնքման պահից և գործում է անորոշ ժամկետով:

**5. ԿՈՂՄԵՐԻ ՎԱՎԵՐԱՊԱՅՄԱՆՆԵՐԸ**

 **ՆԱԽԱՐԱՐՈՒԹՅՈՒՆ ԲԱՆԿ**

---------------------------------------------------------- -------------------------------------------------------------

 (պաշտոնատար անձի անվան ու հայրանվան (իրավասու անձի անձի անվան ու հայրանվան ազգանունը) սկզբնատառերը, ազգանունը)

---------------------------------------------------------- ---------------------------------------------------------------- (ստորագրությունը) (ստորագրությունը)

Կ.Տ. Կ.Տ.

------- ---------------- 20 թ. ------- ---------------- 20 թ.

Ձև N 2

ՏԵՂԵԿԱՆՔ

"ԲՆԱԿԱՐԱՆ ԵՐԻՏԱՍԱՐԴՆԵՐԻՆ" ՎԵՐԱՖԻՆԱՆՍԱՎՈՐՈՂ ՎԱՐԿԱՅԻՆ ԿԱԶՄԱԿԵՐՊՈՒԹՅՈՒՆ "ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԿԱՄ "ԱԶԳԱՅԻՆ ՀԻՓՈԹԵՔԱՅԻՆ ԸՆԿԵՐՈՒԹՅՈՒՆ" ԿԱՄ ԱՐՑԱԽԻ ՆԵՐԴՐՈՒՄԱՅԻՆ ՀԻՄՆԱԴՐԱՄ"-Ի ՎԵՐԱՖԻՆԱՆՍԱՎՈՐՈՂ ՎԱՐԿԱՅԻՆ ԿԱԶՄԱԿԵՐՊՈՒԹՅՈՒՆ" ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԿԱՄ ԱՐՑԱԽԻ ՆԵՐԴՐՈՒՄԱՅԻՆ ՀԻՄՆԱԴՐԱՄ"-Ի ԿՈՂՄԻՑ ՍԱՀՄԱՆՎԱԾ ՎԵՐԱՖԻՆԱՆՍԱՎՈՐՎՈՂ ՀԻՓՈԹԵՔԱՅԻՆ ՎԱՐԿԵՐԻ ԸՆԴՀԱՆՈՒՐ ՊԱՅՄԱՆՆԵՐԻ ՀԱՄԱՊԱՏԱՍԽԱՆՈՒԹՅԱՆ ՄԱՍԻՆ

Սույն տեղեկանքը տրվում է առ այն, որ քաղաքացի --------------------------------------------------- -ին

 (անունը, հայրանունը,ազգանունը)

տրված վարկը լիովին բավարարում է "Բնակարան երիտասարդներին" վերաֆինանսավորող վարկային կազմակերպություն" փակ բաժնետիրական ընկերության կամ "Ազգային հիփոթեքային ընկերություն" կամ Արցախի ներդրումային հիմնադրամ"-ի վերաֆինանսավորող վարկային կազմակերպություն" փակ բաժնետիրական ընկերության կամ Արցախի ներդրումային հիմնադրամ"-ի կողմից սահմանված վերաֆինանսավորվող հիփոթեքային վարկերի ընդհանուր պայմանները:

ՏՆՕՐԵՆ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ստորագրությունը) (անունը, ազգանունը)

Կ.Տ.

\_\_\_\_ \_\_\_\_\_\_\_\_\_\_\_\_\_\_\_ 20 թ.

**ՏԵՂԵԿԱՆՔ-ՀԻՄՆԱՎՈՐՈՒՄ**

**<<Հայաստանի Հանրապետության պաշտպանության նախարարության կողմից նշված վայրում և պայմաններում զինվորական ծառայություն անցնելու ցանկություն հայտնած շարքային կազմի պարտադիր զինծառայողներին զինվորական ծառայությունից արձակելիս հաշվարկվող պատվովճարի չափը, տրման կարգը և պատվովճարի տնօրինման ուղղությունները սահմանելու մասին>> ՀՀ կառավարության որոշման նախագծի ընդունման**

**1. Իրավական ակտի ընդունման անհրաժեշտությունը**

Որոշման նախագծի ընդունումը պայմանավորված է <<Զինվորական ծառայության և զինծառայողի կարգավիճակի մասին>> ՀՀ օրենքի 63-րդ հոդվածի 4-րդ մասի պահանջների համաձայն ՀՀ պաշտպանության նախարարության կողմից նշված վայրում և պայմաններում զինվորական ծառայություն անցնելու ցանկություն հայտնած շարքային կազմի պարտադիր զինծառայողներին օրենքով սահմանված դեպքերում զինվորական ծառայությունից արձակելիս պատվովճարի հաշվարկման և տնօրինման հետ կապված հարաբերությունները սահմանելու անհրաժեշտությամբ: Որոշման նախագծի ընդունումը բխում է նաև ՀՀ վարչապետի 22.02.2018թ. N 168-Ա որոշմամբ հաստատված ցանկի 7-րդ կետի կատարումն ապահովելու անհրաժեշտությունից:

**2. Ընթացիկ իրավիճակը և խնդիրները**

<<Զինվորական ծառայության և զինծառայողի կարգավիճակի մասին>> ՀՀ օրենքի պահանջների համաձայն որպես շարքային կազմի պարտադիր զինվորական ծառայության ձև է նախատեսվել ՀՀ պաշտպանության նախարարության կողմից նշված վայրում և պայմաններում զինվորական ծառայություն անցնելը՝ 3 տարի ժամկետով, որն իրականացվում է զորակոչվող անձի ցանկությամբ և ՀՀ պաշտպանության նախարարության հետ քաղաքացիաիրավական պայմանագիր կնքելու միջոցով: Օրենքի 63-րդ հոդվածի 4-րդ մասի համաձայն՝ նման պայմանագիր կնքած և զինվորական ծառայությունից ժամկետը լրանալու հիմքով կամ վաղաժամկետ՝ առողջական վիճակի պատճառով զինվորական ծառայության համար ոչ պիտանի ճանաչվելու կապակցությամբ զինծառայողին զինվորական ծառայությունից արձակելու դեպքում նրան հաշվարկվում է պատվովճար, որի չափը, տրման կարգը և պատվովճարի տնօրինման ուղղությունները պետք է սահմանվի ՀՀ կառավարության կողմից:

**3. Տվյալ բնագավառում իրականացվող քաղաքականությունը**

Ոլորտում իրականացվող քաղաքականությունն ուղղված է ապահովելու <<Ես եմ>> ծրագրով հռչակված՝ ՀՀ պաշտպանության նախարարության կողմից նշված վայրում և պայմաններում շարքային կազմի պարտադիր զինվորական ծառայություն անցած զինծառայողների համար սահմանված պատվովճարի հաշվարկման և տրման գործընթացի պատշաճ կազմակերպման և իրականացման հետ կապված հարաբերությունները:

**4. Կարգավորման նպատակը և բնույթը**

Որոշման նախագծի համաձայն սահմանվում են ՀՀ պաշտպանության նախարարության կողմից նշված վայրում և պայմաններում շարքային կազմի պարտադիր զինվորական ծառայություն անցած զինծառայողներին հաշվարկվող պատվովճարի չափը, որը զինվորական ծառայության ժամկետը լրանալու հիմքով զինվորական ծառայությունից արձակելու դեպքում կազմում է 5.000.000 մլն դրամ, իսկ առողջական վիճակի պատճառով զինվորական ծառայության համար ոչ պիտանի ճանաչելու հիմքով ժամկետից շուտ զինվորական ծառայությունից արձակելու դեպքում հաշվարկվում է նշված գումարը 36 ամիսների վրա բաժանելու և ստացված մեկ ամսվա գումարը մինչև զինվորական ծառայությունից արձակելու ամիսը ներառյալ ծառայած ամիսների թվի վրա բազմապատկելու արդյունքում ստացված չափով, սահմանվում են պատվովճարի տնօրինման ուղղությունները` ՀՀ և Արցախի Հանրապետության պետական և հավատարմագրված ոչ պետական կամ օտարերկրյա պետությունների ուսումնական հաստատություններում միջին մասնագիտական և/կամ բարձրագույն և/կամ հետբուհական կրթական ծրագրերով ուսումնառության ուսման վարձի, ՀՀ-ում և Արցախի Հանրապետությունում կառուցված կամ կառուցվող բազմա­բնակարան բնակելի շենքում անմիջապես կառուցապատողից բնակարան ձեռք բերելու կամ անհատական բնակելի տուն կառուցելու նպատակով հիփոթեքային վարկի կանխավճարի և/կամ ամսական վճարի, ՀՀ-ում և Արցախի Հանրապետությունում գյուղատնտեսական (ֆերմերային) գործունեության (ներառյալ՝ գյուղատնտեսական տեխնիկայի լիզինգ) ֆինանսավորման միջոցով, նախատեսվում է այդ ուղղություններով վճարումների իրականացման կարգը:

**5. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ պաշտպանության նախարարության կողմից:

**6. Ակնկալվող արդյունքը**

Որոշման նախագծի ընդունմամբ կապահովվի ՀՀ պաշտպանության նախարարության կողմից նշված վայրում և պայմաններում շարքային կազմի պարտադիր զինվորական ծառայություն անցած զինծառայողների համար սահմանված պատվովճարի հաշվարկման և տրման գործընթացի պատշաճ կազմակերպումը և իրականացումը:

**ՏԵՂԵԿԱՆՔ**

**<<Հայաստանի Հանրապետության պաշտպանության նախարարության կողմից նշված վայրում և պայմաններում զինվորական ծառայություն անցնելու ցանկություն հայտնած շարքային կազմի պարտադիր զինծառայողներին զինվորական ծառայությունից արձակելիս հաշվարկվող պատվովճարի չափը, տրման կարգը և պատվովճարի տնօրինման ուղղությունները սահմանելու մասին>> ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ**

­­Որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտությունը բացակայում է:

**ՏԵՂԵԿԱՆՔ**

**<<Հայաստանի Հանրապետության պաշտպանության նախարարության կողմից նշված վայրում և պայմաններում զինվորական ծառայություն անցնելու ցանկություն հայտնած շարքային կազմի պարտադիր զինծառայողներին զինվորական ծառայությունից արձակելիս հաշվարկվող պատվովճարի չափը, տրման կարգը և պատվովճարի տնօրինման ուղղությունները սահմանելու մասին>> ՀՀ կառավարության որոշման նախագծի ընդունման կապակցությամբ ՀՀ պետական բյուջեի ծախսերի կամ եկամուտների ավելացման կամ նվազեցման վերաբերյալ**

 Որոշման նախագծի ընդունումը ՀՀ 2018թ. և հետագա տարիների պետական բյուջեներում լրացուցիչ ծախսերի անհրաժեշտություն չի առաջացնում:

**ՏԵՂԵԿԱՆՔ**

**<<Հայաստանի Հանրապետության պաշտպանության նախարարության կողմից նշված վայրում և պայմաններում զինվորական ծառայություն անցնելու ցանկություն հայտնած շարքային կազմի պարտադիր զինծառայողներին զինվորական ծառայությունից արձակելիս հաշվարկվող պատվովճարի չափը, տրման կարգը և պատվովճարի տնօրինման ուղղությունները սահմանելու մասին>> ՀՀ կառավարության որոշման նախագիծը հանրային քննարկման ներկայացնելու վերաբերյալ**

Որոշման նախագիծը տեղադրվել է իրավական ակտերի նախագծերի հանրային քննարկման համար նախատեսված միասնական կայքում: